CELEX: 31994R3208
Language: el
Date: 1994-12-22 00:00:00
Title: ΚΑΝΟΝΙΣΜΟΣ (ΕΚ) αριθ. 3208/94 ΤΗΣ ΕΠΙΤΡΟΠΗΣ της 22ας Δεκεμβρίου 1994 για την παύση της αλιείας του μπακαλιάρου από σκάφη που αλιεύουν υπό σημαία της Δανίας

Avis juridique important

|

31994R3208

ΚΑΝΟΝΙΣΜΟΣ (ΕΚ) αριθ. 3208/94 ΤΗΣ ΕΠΙΤΡΟΠΗΣ της 22ας Δεκεμβρίου 1994 για την παύση της αλιείας του μπακαλιάρου από σκάφη που αλιεύουν υπό σημαία της Δανίας  

Επίσημη Εφημερίδα αριθ. L 337 της 24/12/1994 σ. 0047 - 0047

ΚΑΝΟΝΙΣΜΟΣ (ΕΚ) αριθ. 3208/94 ΤΗΣ ΕΠΙΤΡΟΠΗΣ της 22ας Δεκεμβρίου 1994 για την παύση της αλιείας του μπακαλιάρου από σκάφη που αλιεύουν υπό σημαία της ΔανίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), και ιδίως το άρθρο 21 παράγραφος 3,  Εκτιμώντας:  ότι ο κανονισμός (ΕΚ) αριθ. 3687/93 του Συμβουλίου της 20ής Δεκεμβρίου 1993 για την κατανομή, για το 1994, των ποσοστώσεων αλιευμάτων μεταξύ των κρατών μελών για τα σκάφη που αλιεύουν στα ύδατα της Λετονίας (2), προβλέπει τις ποσοστώσεις για το  μπακαλιάρο για το 1994- ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία με τα αλιεύματα που πραγματοποίησαν  τα πλοία που φέρουν σημαία κράτους μέλους εξαντλήθηκε η ποσόστωση που έχει διατεθεί- ότι, σύμφωνα με τις πληροφορίες που ανακοινώθηκαν στην Επιτροπή, τα αλιεύματα μπακαλιάρου στα ύδατα της διαίρεσης CIEM IIId (ύδατα της Λετονίας), από σκάφη που αλιεύουν υπό σημαία της Δανίας ή είναι νηολογημένα στη Δανία, συμπλήρωσαν την ποσόστωση που  τους παραχωρήθηκε για το 1994- ότι η Δανία απαγόρευσε την αλιεία από αυτό το απόθεμα από τις 7 Δεκεμβρίου 1994- ότι πρέπει, κατά συνέπεια να ληφθεί υπόψη αυτή η ημερομηνία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα αλιεύματα μπακαλιάρου στα ύδατα της διαίρεσης CIEM III d (ύδατα Λετονίας) που πραγματοποιούνται από σκάφη υπό σημαία της Δανίας ή είναι νηολογημένα στη Δανία, θεωρείται ότι έχουν εξαντλήσει την ποσόστωση που παραχωρήθηκε στη Δανία για το  1994.  Απαγορεύεται η αλιεία του μπακαλιάρου στα ύδατα της διαίρεσης CIEM III d (ύδατα Λετονίας), που πραγματοποιείται από σκάφη που αλιεύουν υπό σημαία της Δανίας ή είναι νηολογημένα στη Δανία, καθώς και η διατήρηση επί του σκάφους ή η μεταφόρτωση και η  εκφόρτωση του αποθέματος αυτού το οποίο αλίευσαν τα σκάφη, μετά την ημερομηνία εφαρμογής του παρόντος κανονισμού.   Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 7 Δεκεμβρίου 1994.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Δεκεμβρίου 1994.  Για την Επιτροπή Γιάννης ΠΑΛΑΙΟΚΡΑΣΣΑΣ Μέλος της Επιτροπής  (1) ΕΕ αριθ. L 261 της 20. 10. 1993, σ. 1.  (2) ΕΕ αριθ. L 341 της 31. 12. 1993, σ. 83.